বিশেষজ্ঞদের আশঙ্কা, এমডিআর যক্ষ্মা রোগ ছড়িয়ে পড়ছে। পরিস্থিতি নিয়ন্ত্রণে রাখতে না পারলে তা আগামীতে জনস্বাস্থ্যের জন্য বিরাট হুমকি হয়ে উঠবে। তারা জানান, যক্ষ্মার প্রকোপ ও বহু ওষুধ প্রতিরোধী যক্ষ্মার প্রকোপ বেশি, সম্প্রতি এমন দেশের তালিকা তৈরি করেছে বিশ্ব স্বাস্থ্য সংস্থা (হু)। বাংলাদেশের নাম আছে ওই সংস্থার দুটি তালিকাতেই। বিশ্বে যক্ষ্মার জন্য ঝুঁকিপূর্ণ ৩০টি দেশের মধ্যেও বাংলাদেশ অন্যতম। ফলে সরকারের জন্য নতুন চ্যালেঞ্জ হয়ে উঠছে রোগটি।